钦定古今图书集成/理学汇编/文学典/第260卷 > 《徐师曾文体明辩》 > 《义》
## 钦定古今图书集成/理学汇编/文学典/第260卷 > 《徐师曾文体明辩》 > 《义》

按《字书》云：“义者，理也。”本其理而疏之，亦谓之义。若《理
记》所载《冠义》《祭义》《射义》诸篇是已。后人依仿，遂有是
作，至宋文鉴乃有之，而其体有二，一则如古冠义之
类，一则如今明经之词。夫自唐取士，有明经一科，而
宋兴因之，不过试以墨书帖义，徒取记诵而已。神宗
时，王安石撰《周礼》《诗》《书》三经义，颁行试士旧法，始变
其所制义式，至今仿之。厥后安石之义，废格不用。张
庭坚《经义》二篇，岂其遗式欤？方今骈俪之词，与庭坚
之式不合，毋乃异于当时立法之初意乎？